Rolf Gupta

Rolf Arvind Gupta (født 14. januar 1967 i Uppsala) er en norsk dirigent og komponist.  I tillegg til en internasjonal karriere har han har vært sjefdirigent for Kringkastingsorkesteret (KORK) og Kristiansand symfoniorkester samt professor i interpretasjon ved Universitetet i Agder siden 2012  og 1. amanuensis i orkesterdireksjon ved Norges Musikkhøgskole siden 2023.

Biografi
Gupta har indisk far og norsk mor.

I tillegg til studier i orkesterdireksjon med Jorma Panula ved Sibelius-akademiet i Helsingfors og med Ilya Musin og Herbert Blomstedt, har Gupta studert komposisjon med Olav Anton Thommessen, Per Nørgård, Antonio Bibalo og Lasse Thoresen på Norges musikkhøgskole.

Fra 2003 til 2006 var han sjefdirigent for Kringkastingsorkestret. Han ledet også Norsk Barokkorkester i perioden 2004−2006. Fra 2005 til 2013 var han sjefsdirigent og kunstnerisk leder for Kristiansand Symfoniorkester og Opera Sør. Han var kunstnerisk leder for MAGMA2002Berlin og De internasjonale kirkefestspillene i Kristiansand 2000−2008. Han har vært gjestedirigent i Oslo-Filharmonien som bl.a. har spilt hans verk «Chiaroscuro» på turné. Verket var et av de anbefalte verkene på UNESCOs 45. Rostrum for komponister i 1998. Foruten engasjement med samtlige norske orkestre kan nevnes Griegs «Peer Gynt» med Sveriges Radios Symfoniorkester, Den Norske Opera og koret ved Mariinskij-teatret under White Nights Festival i St. Petersburg; Radio France Présences Festival; Påskefestivalen i Moskva; symfoniorkestrene i Lahtis, BBC, Bournemouth, Reykjavik, Göteborg og Sydney Symphony Orchestra, Stockholmsfilharmonin, Staatskapelle Weimar, Orchestra della Toscana, Avanti!, Ensemble InterContemporain., MDR Orchester, Hessische Rundfunk, Südwestrundfunk, og Konzerthausorchester Berlin.

Blant solistene Gupta har samarbeidet med kan nevnes Truls Mørk, Antje Weithaas, Henning Kraggerud, Christian Lindberg, Ida Händel og Leif Ove Andsnes.

Gupta har også gjort seg gjeldende innen opera, hvor han bl.a. har dirigert urfremførelsen av Olli Kortekangas «Joonan Kirja» ved den Finske Nasjonalopera; Rolf Wallins «Manifest» i København og Olav Anton Thommessens «Hertuginnen dør» ved Det norske teatret. Ved Den Norske Opera har han dirigert «Flaggermusen» og ledet  urfremføringen av Gisle Kverndokks «Den Fjerde Nattevakt» i 2005 og 2012. Ved operaen i Frankfurt har han dirigert «La Traviata» og «Tryllefløyten», og han har også hatt engasjement ved operaen i Mannheim, Reisopera i Nederland («Der Prinz vom Homburg» av Hans Werner Henze), og operaen i Basel  (urfremføring av operaene «Der Reigen» og «Der alte vom Berge» av Bernhard Lang).

Priser 
 1993: Vinner av Shellprisen
 2001: Vinner av De unges Lindemanpris
 2006: Kritikerprisen for fremføringen av Beethovens Symfoni nr. 3 med Kringkastingsorkestret. 
 2000: Spellemannprisen 1999 i klassen «Samtidsmusikk» for Rolf Wallin: Boyl (som dirigent for Oslo-Filharmonien sammen med Christian Eggen og diverse solister)
 2010: Spellemannprisen 2009 i klassen «Samtidsmusikk» for Low Jive av komponisten Jon Øivind Næss (som dirigent for Oslo-Filharmonien.
 2011: Vest-Agder fylkes kulturpris
 2012: Nominert til Gramophone Award i klassen «Contemporary» for Per Nørgård: Violin Concertos. Spaces of Time (som dirigent for Stavanger Symfoniorkester.
 2014: Spellemannprisen 2013 i klassen «Komponist» for Lars Petter Hagen: Norwegian Archives som dirigent for Oslo-Filharmonien.
 2016: Spellemannprisen 2015 i klassen «TONOs komponistpris» for Ørjan Matre: PreSage & Violin Concerto som dirigent for Stavanger Symfoniorkester sammen med Peter Herresthal, fiolin.
 2018: Vinner av NM for janitsjarkorps som dirigent for Christiania Blåseensemble
 2019:  Kristiansand Kommunes kulturpris
 2020: Kritikerprisen for Jordens sang
 2021: Gammleng-prisen i klassen dirigent
 2022: Årets verk fra Norsk Komponistforening for Jordens sang

Produksjon

Verkliste (utvalg) 
 Epitaph - gravskrift til minne om ofrene på Utøya: Orkester (2023)
 In Memoriam: Blåseorkester & slagverk (2022)
 Jordens sang : Oratorium for blandet kor, guttekor, sopran- og guttesopran, orkester & orgel (2019)
 Jordens vuggesang: Klavertrio (2019)
 Den fri kjærligheds by: Teatermusikk til skuespill av Edvard Munch (Theater Corpus. Regi: Tormod Lindgren)
 Kortreist fanfare for et 2.rangs hus (B.B): Orkester (2012)
 All my instincts : Exposition for Orchestra (1989)
 Cadenza Improvisata / Monogram : Kontrabass solo  (1989)
 Canzona per trio d'archi (1994)
 Chiaroscuro : Orkester (1995)
 Concierto del Angel : Tango kvartett og strykeorkester. Komponert arrangement av Astor Piazzolla (1997)
 Corona : For 6 stemmer, to slagverkere  & to kontrabasser (1989)
 Cross relations (1987)
 Haiku : An Intimate Trio based in Haiku Texts (1986/87)
 kapellmeisterliebeundleben@almchen.no (2001, orkester)
 Landscapes (1987)
 Ludus  for Peter (strykeorkester, 1996)
 Preludium for 3 Sopranos, Accordion & Piano (1989)
 Quator pour voix (1990)

Diskografi 
 The Colour-Gobbler. Stavanger Brass Band presents contemporary Norwegian brass band music, med Rolf Gupta (dirigent), Arvid Anthun (dirigent) og Stavanger Brass Band. CD, Doyen (1996)
 Rolf Wallin: Boyl, med Rolf Gupta (dirigent), Christian Eggen (dirigent), Oslo-Filharmonien og diverse solister. CD, AURORA (1999)
 Piazzolla: Tango Ballet, med Rolf Gupta (dirigent), Gidon Kremer (dirigent), Kremerata Baltica m.fl. CD, Teldec (1999)
 Rolf Gupta: Chiauscuro, med Rolf Gupta (dirigent), KORK og Avanti!. CD, AURORA (2001)
 Francesconi: Wanderer. Cobalt, Scarlet, med Rolf Gupta (dirigent), Hannu Lintu (dirigent) og Finlands Radios Symfoniorkester. CD, Ricordi (2002)
 Ståle Kleiberg: The Bell Reef, med Rolf Gupta (dirigent), Eivind Aadland (dirigent), Christian Eggen (dirigent) og Trondheim Symfoniorkester. CD, AURORA (2003)
 Remix Ensamble, med Rolf Gupta (dirigent) og diverse artister. CD, Numérica (2004)
 Olav Anton Thommessen: Bull's eye. Please Accept my Ears. Cantabile, med Rolf Gupta (dirigent), Oslo-Filharmonien og Peter Herresthal (fiolin). CD, BIS (2006)
 Lights Out. Musikk av Ørjan Matre, Evan Gardner, Jørgen Karlstrøm, Jan Erik Mikalsen. Med Rolf Gupta (dirigent) og KORK. CD, AURORA (2006)
 Helge Sunde: Rotations, med Rolf Gupta (dirigent) og diverse artister. CD, AURORA (2006)
 Jon Øivind Ness: Low Jive, med Rolf Gupta (dirigent), Peter Szilvay (dirigent), Oslo-Filharmonien og solister. SACD, SIMAX (2009)
 Donaueschinger Musiktage 2008, med Rolf Gupta (dirigent) og diverse artister. 3 SACD-er, NEOS (2009)
 Edvard Grieg: Piano Concerto, med Rolf Gupta (dirigent), Kristiansand Symfoniorkester og solister. CD, 2L (2009)
 Arne Nordheim: Epitaffio, med Rolf Gupta (dirigent), Jukka-Pekka Saraste (dirigent), Oslo-Filharmonien og Marius Hesby (trombone). CD, SIMAX (2011)
 Peter Herresthal: Catch light. Musikk av Nils Henrik Asheim, Gisle Kverndokk, Henrik Hellstenius og Jon Øivind Ness, med Rolf Gupta (dirigent) og diverse artister. CD, AURORA (2011)
 Per Nørgård: Violin Concertos. Spaces of Time, med Rolf Gupta (dirigent), Stavanger Symfoniorkester og Peter Herrestahl (fiolin). CD, BIS (2011)
 Accordion Concertos, med Rolf Gupta (dirigent), Bjarke Mogensen (akkordion) og Danish National Chamber Orchestra. SACD, DaCapo (2012)
 Beethoven: Piano Concerto No. 1. Kuhlau: Piano Concerto, med Rolf Gupta (dirigent), Marianna Shirinyan og Sjællands Symfoniorkester. CD, Orchid Classics (2012)
 Lars Petter Hagen: Norwegian Archives, med Rolf Gupta (dirigent),  Oslo-Filharmonien og Gjermund Larsen, hardingfele. CD, AURORA (2013)
 Gisle Kverndokk: Fuge Der Zweit, med Rolf Gupta (dirigent) og Nordic Voices. CD, AURORA (2013)
 Petr Bakla: Piano Concerto. Classical Blend. Weinachtsoratorium, med Rolf Gupta (dirigent), Ostrava Janáček Chamber Orchestra m.fl. LP, God Records (2016)
 Henrik Hellstenius, Ørjan Matre: Violin Concertos. Like objects in a dark room. PreSage, med Rolf Gupta (dirigent), Stavanger Symfoniorkester og Peter Herresthal (fiolin). SACD, BIS (2016)
 NM Janitsjar 2018 - Elitedivisjon. Rolf Gupta dirigerer Christiania Blåseensemble i musikk av John Adams, Olav Anton Thommessen og Olivier Messiaen. Strømming, Grong Musikkproduksjon (2018)

Referanser

Eksterne lenker 
 
  Verkliste fra NB noter

Norske dirigenter
Norske komponister
Vinnere av Spellemannprisen
Personer fra Uppsala
Personer fra Kristiansand kommune